1936 йисан 21 декабардиз СтIал Сулейманан райондин Алкьвадар хуьре дидедиз хьана. Ада юкьван мектеб ва Дагъустандин университет куьтягьна. Гзаф йисара ""Дуствал"" альманахдин ва лезги радиодин редакторвиле кIвалахна. И. Гьуьсейнов цIудралди шииррини поэмайрин кIватIалрин: ""Рекьер-хуьлер"", ""И чилин гьисс"", ""Шарвили"", ""Инсанар ва декьикьаяр"", ""Кьве гъил"", ""Девлет"", ""Рекьер куьруь жезва"", ""Ватан"", ""Мирг"", ""Чарх"" ва мсб. автор я. Адан эсерар урус, Дагъустандин халкьарин ва маса чIалариз таржума авунва. Москвадин чапханайра урус чIалал заридин 8 ктаб акъатнава: ""Шарвили"", ""Алкьвадар"" ва мсб. И.Гьуьсейнован драмадин эсеррар: ""Етим Эмин"", ""Саяд"", ""Яру пайдах"", ""Муьгьуьббатдикай риваят"" ва масабур Лезги театрди сегьнеламишна. Зариди Лезги чIалаз къунши халкьарни шаиррин эсерар элкъуьрна ва печатдиз акъудна. Шаирди лезги шиират вилик финик вичин пай кутуна. Ибрагьим Гьуьсейнов УФ-дин кхьирагрин Садвилин член тир.